Skrutka

thumb|Skrutka
**Skrutka** (hovorovo *šrauba* alebo *šraub*, nespisovne *šróbka* alebo *šrób*) je strojová súčiastka, ktorá je súčasťou rozoberateľných spojov, na princípe spoluzaberajúceho vonkajšieho (skrutka) a vnútorného závitu (matica). Otáčaním závitu dochádza k posúvaniu skrutky, príp. k posúvaniu telesa v závite.

## História
Skrutku vynašli pred vyše 2000 rokmi, ale iba necelých 500 rokov sa využíva na upevňovanie.

Ako prvý opísal skrutku grécky učenec Archimedes zo Syrakúz (cca 287 – 212 pred Kr.). Archimedova skrutka bola obrovská špirála uzatvorená v drevenom valci. Používali ju pri zavlažovaní polí a na premiestňovanie vody z nižšej hladiny na vyššiu.

Archimedes pravdepodobne skrutku nevynašiel, ale iba opísal predmet, ktorý už existoval. Azda ju vynašli staroegyptskí technici na zavlažovanie polí pri brehoch Nílu. Archimedovu skrutku používali v staroveku na prečerpávanie vody do väčšej výšky. Nikomu však nenapadlo využiť skrutku na upevňovanie. Stredovekí stolári a tesári využívali na zmontovanie nábytku a drevených konštrukcií budov drevené kolíky alebo kovové kliny.

V 16. storočí sa začali vyrábať klince so závitom, ktoré lepšie držali. To už bol iba krôčik k vzniku skrutky. Skrutky sa začali všeobecne používať na upevňovanie až na konci 18. storočia, keď prišli na metódu, ako ich lacno vyrábať.

## Princíp
[thumb|Skrutkový spoj – [matica (súčiastka)|matica + skrutka]]

Sila otáčajúca skrutkou je *menšia* ako sila, ktorá posúva skrutku. Závit je vlastne zatočená naklonená rovina, sila posuvu po naklonenej rovine (pri skrutkách je posuv po závite pri otáčaní) je menšia ako sila potrebná na zdvihnutie telesa bez naklonenej roviny (pri skrutke posuv celej skrutky).
Sila *F<sub>1</sub>* potrebná k otáčaniu skrutky:


F_1= \frac {F_2 . d }{2 \pi r}


kde *F<sub>2</sub>* je sila, ktorá posúva skrutku, *d* je výška 1 závitu, *r* je polomer skrutky.

V technickej praxi patrí **skrutka** medzi základný spojovací materiál, či už samostatne, spolu s maticou alebo ako závrtná skrutka.

## Uťahovací moment
Pri upevňovaní skrutky, najmä pri dôležitých spojoch s garantovanými vlastnosťami je potrebné predpísať uťahovací moment. Jeho dodržaním dosiahneme požadované vlastnosti spoja a súčasne nepreťažíme skrutku nad povolené zaťaženie.
Na utiahnutie skrutky predpísaným momentom sa používa momentový kľúč.
Pri uťahovaní skrutky trenie pod hlavou skrutky,  pôsobí proti uťahovaciemu momentu.  Preto je dôležité vedieť, či predpísaný uťahovací moment platí pre mazaný spoj, alebo pre suché trenie.
Minimálny  krútiaci moment (uťahovací moment bez trenia), garantovaný pred lomom skrutky, je určený napríklad normou STN EN 20898-7.
Obvyklo sa momentovým kľúčom prednostne doťahuje  matica skrutkového spoja.

## Delenie skrutiek
### Podľa druhu [[závit]]u
* metrický (vrcholový uhol 60°) označenie **M**
** metrický jemný
* Whitworthov (vrcholový uhol 55°) **W**
* rúrkový **G**
* oblý závit **Rd**
* Edisonov závit **E**
* lichobežníkový rovnoramenné **Tr**
* lichobežníkový nerovnoramenné **S***rúrkové

### Podľa smeru závitu
* pravotočivé
* ľavotočivé (označené zárezmi na hlave)
thumb|left|300px|
'''a) pravotočivé''' (najčastejšie používané)<br />
'''b) viacchodé''' (napr. M16x3/2)<br />
'''c) ľavotočivé''' (napr. M16 LH)

### Podľa hlavy skrutky
* bez hlavy – nastavovacia skrutka, tzv. **„červík“**
* s hlavou
thumb|left|Spoj skrutky bez hlavy- nastavovacia skrutka, tzv. červík

### Podľa typu hlavy skrutky

* nezapustené
** so šesťhrannou hlavou
** so štvorhrannou hlavou
** s valcovou hlavou
** so šošovkovitou hlavou
** s polguľatou hlavou
* zapustené
** s plochou hlavou
** so šošovkovitou hlavou
** s polguľatou hlavou
a iné.
left|500px|(a), (b), (c) polguľatá, (d), (e) zápustná plochá, (f) zápustná šošovkovitá

### Podľa typu pohonu (drážky)
[thumb|Tvar drážky pre [skrutkovač]]

** s plochou drážkou
** s vnútorným šesťhranom – tzv. inbus
** Pozidriv
** Phillips - tzv. krížový
** Torx (vnútorná hexalobulárna drážka) a Torx Plus
a iné.
thumb|Rôzne veľkosti inbusových skrutiek

## Pozri aj
* kľúč (náradie)
* závit
* skrutkový spoj

## Referencie


## Externé odkazy
* Skrutka – vynález 

Kategória:Skrutkové spoje
Kategória:Spojovacie súčiastky a materiály